କଳାହାଣ୍ଡି ୨୯|୧୧ଃ କଳାହାଣ୍ଡି ଜିଲ୍ଲା ଧର୍ମଗଡ ସିଟି ପ୍ରଶିକ୍ଷଣ ନେଉଥିବା ଓ ସିଟି ଟ୍ରେନିଂରେ ଉତ୍ତୀର୍ଣ୍ଣ ହୋଇଥିବା ଛାତ୍ରଛାତ୍ରୀମାନଙ୍କୁ ଓଟିଇଟି ପରୀକ୍ଷା ଦେବାରୁ ନିବୃତ୍ତ କରିଥିବା ବେଳେ ଅଣ ତାଲିମପ୍ରାପ୍ତ ଶିକ୍ଷକମାନଙ୍କୁ ପରୀକ୍ଷା ପାଇଁ ଅନୁମତି ଦିଆଯାଇଛି । ଏହାକୁ ନେଇ ଆଜି ଧର୍ମଗଡଠାରେ ତାଲିମପ୍ରାପ୍ତ ଓ ତାଲିମ ନେଇ ସାରିଥିବା ଛାତ୍ରଛାତ୍ରୀମାନେ ରାଜ୍ୟ ସରକାରଙ୍କ ଅଣଦେଖାର ବିରୋଧ କରି ବିକ୍ଷୋଭ କରିବା ସହ ୫ ଦଫା ଦାବିପତ୍ର ପ୍ରଦାନ କରିଛନ୍ତି । ଦାବି ଉପରେ ତୁରନ୍ତ ବିଚାର କରାନଗଲେ ରାଜରାସ୍ତାକୁ ଓହ୍ଳାଇବା ପାଇଁ ଚେତାବନୀ ଦେଇଛନ୍ତି।
